Laila Pullinen

**Laila Annikki Pullinen** (vuodesta 1971 **Pullinen-Ramsay**; 21. heinäkuuta 1933 Terijoki – 4. marraskuuta 2015 Helsinki) oli suomalainen kuvataiteilija. Materiaaleina hän käytti lähinnä kiveä ja pronssia, mutta hänet tunnetaan myös räjäytystekniikalla muokatuista kuparilevyistä. Hän oli tunnetuimpia suomalaisia kuvanveistäjiä.

## Ura

Pullinen opiskeli Helsingissä Suomen taideakatemiassa (nyk. Kuvataideakatemia) 1953–1956, *Accademia Pietro Vanuccissa* Perugiassa vuonna 1958 ja *Accademia delle Belle Artissa* Roomassa 1961–1962. 1950-luvun loppupuolelta alkaen hänen töitään oli esillä kymmenissä näyttelyissä sekä Suomessa että ulkomailla. Tärkeimpien kotimaisten taidemuseoiden kokoelmiin kuuluu Pullisen töitä, minkä lisäksi niitä on ostettu myös muun muassa Vatikaanin taidemuseoon Roomaan sekä Kööpenhaminaan, Tukholmaan, Hampuriin ynnä muualle. Useita kymmeniä hänen veistoksiaan on nähtävissä myös monissa julkisissa ja yritysten tiloissa, esimerkiksi Helsinki-Vantaan lentoasemalla.

Tunnettuja ovat myös räjäytystekniikalla luodut kuparireliefit, jotka Outokumpu tilasi Montréalin maailmannäyttelyyn 1967; tämä vaihe kesti hänen urallaan alle puoli vuotta.

Pulliselle myönnettiin Pro Finlandia -mitali vuonna 1969, ja hän oli Helsingin Juhlaviikkojen Vuoden taiteilija vuonna 1975. Pullisen töitä on vuodesta 1985 ollut pysyvänä näyttelynä esillä Nissbackan kartanon veistospuistossa Vantaalla. Laila Pullinen oli Helsingin Taiteilijaseuran puheenjohtaja 1968–1969. Suomen kuvanveistäjäliiton kunniajäseneksi Laila Pullinen kutsuttiin vuonna 1988; liiton puheenjohtaja hän oli 1990–1993. Vuosina 1990–1995 Pullinen toimi taiteilijaprofessorina. Helsingin Taiteilijaseura kutsui vuonna 2007 Pullisen ensimmäiseksi kunniajäsenekseen. 

Professorin arvonimi Laila Pulliselle myönnettiin 1995 ja taiteilijaeläke 1996. Vuonna 2003 hänelle myönnettiin Suomen Valkoisen Ruusun Komentajamerkki ja vuonna 2006 hänet promovoitiin Kuvataideakatemian kunniatohtoriksi.

Pullinen kuului Maaliskuulaisten ryhmään, joka esiintyi ensi kerran yhteisessä näyttelyssä Helsingin taidehallissa 1964.

Pullinen on haudattu puolisonsa kanssa Hietaniemen hautausmaan Taiteilijainmäelle.

## Teoksia
* *[[Kuuma kuoppa]]* 1966
* *Aurinko tunturissa*, 1967, Vantaa
* *[[Maila Talvion muistomerkki]]* 1971, Meilahti
* *[[Valaistuksen tie]]* 1986, Oulu
* *[[Urho Kekkosen muistomerkki (Pielavesi)|Urho Kekkosen muistomerkki]]* 2000, Pielavesi
* *[[Sibylla (veistos)|Sibylla]]*, 2017 (2003), Vaasa
* ''Ikaros'' 2012, Turku

Tiedosto:Primavera by Laila Pullinen 1964 Rovaniemi b.JPG|*Primavera*, 1964, Rovaniemi.
Tiedosto:Primavera by Laila Pullinen 1964 Rovaniemi c.JPG|*Primavera*, 1964, Rovaniemi. Teos eri suunnasta.
Tiedosto:Laila Pullinen Itämeren tytar 1971.jpg|*[[Maila Talvion muistomerkki]]*, *Itämeren tytär*, 1971, Helsinki.
Tiedosto:Laila Pullinen Arktinen Afrodite 1972.jpg|*Arktinen Afrodite*, 1972, Helsinki.
Tiedosto:Pullinen Laila - Ajan henki – aineen vanki, 1976 - m.jpg|*Ajan henki – aineen vanki*, 1976, Vantaa.
Tiedosto:Valaistuksen tie.jpg|*Valaistuksen tie*, 1986, Oulu.
Tiedosto:Neidon lähde by Laila Pullinen.JPG|*Neidon lähde* (osa), 1988, Espoo.
Tiedosto:Laila Pullinen Muusa 1989.JPG|*Muusa*, 1989, Tampere.
Tiedosto:Pullinen Auringonkantaja IV 1994.JPG|*Auringonkantaja IV*, 1994, Helsinki.
Tiedosto:Laila Pullinen - Kun tuuli käy heidän ylitseen - 1997 - Hakunilan kirkon muistopiha - Hakunilantie 48 - Hakunila - Vantaa.jpg|*Kun tuuli käy heidän ylitseen*, 1997, Vantaa.
Tiedosto:Maanhenki by Laila Pullinen 1999.JPG|*Maanhenki*, 1999, Vantaa.
Tiedosto:Laila Pullinen - Kekkonen (2000) - Kunnantalon puisto, Puustellintie 16 - Pielaveden kk - Pielavesi.jpg|*Kekkonen*, 2000, Pielavesi.
Tiedosto:84. Sibylla, Sisäsatama, kuva 14.9. 2017.jpg|*[[Sibylla (veistos)|Sibylla]]*, 2017 (2003), Vaasa.
Tiedosto:Laila Pullinen, Ikaros, 2012.jpg|''Ikaros'', 2012, Turku.
Tiedosto:Laila Pullinen Kevät ihmisessä 1965 2019.JPG|*Kevät ihmisessä*, 2019 (1965), Helsinki. 


## Katso myös
* Laila Pullisen veistospuisto ja kotimuseo

## Lähteet

## Kirjallisuutta
*
*

## Aiheesta muualla
*Laila Pullisen kotisivut. (Arkistoitu sivu.)
*
*Laila Pullinen: ”Taide oli ainoa mahdollisuuteni.” *Seura.*
*Laila Pullisen muistokirjoitus ''Helsingin Sanomissa''.
*”Nissbacka on kuolemantuomio, mutta rakastan sitä” – Laila Pullisen poika koettaa säilyttää äitinsä veistospuiston. Yle Uutiset.
*Laila Pullisen veistospuistossa taas tuhotöitä: Keskeneräinen teos varastettiin, ateljeeta valeltiin sytytysnesteellä. Yle Uutiset.
*Nissbacka – pilvilinna, joka ei suostu haihtumaan.
*Laila Pullinen in memoriam – viimeiset teokset Creat Spacessa 26.4.–8.5.
*